NaiveNeuron/SloPal huggingface dataset:
Podmanický, Ján, poslanec NR SR (2015-05-12):
Pani podpredsedníčka, ja budem vecne reagovať na vašu výtku ohľadom rokovania výboru pre sociálne veci. Pani podpredsedníčka, dobre viete a poznáme sa a vychádzame spolu korektne, že nebol v tom naozaj žiadny nejaký osobitný zámer, že chceme niečo skrývať alebo niečo iné, že rokujeme počas prebiehajúcej schôdze. Viete, že aj v iných prípadoch sme niekoľkokrát rokovali počas prebiehajúcej schôdze, nakoľko sme chceli lepšie využiť čas, sú tu všetci poslanci, mali sme v prvom čítaní prerokované návrhy zákonov, takže ja by som, neuchyľujte sa, prosím vás, k takýmto nejakým podozreniam, lebo sama viete, že to nie je pravda. No takisto ste povedali, budem vás parafrázovať, že zákon bol ešte v prvom čítaní a už rokoval výbor. No nebol v prvom čítaní. Keď sme zákon schválili, tak sa posunul do druhého čítania, dostal sa do druhého čítania, zvolal som výbor v zákonnej lehote. Bol v zákonnej lehote, v lehote, ktorú určil predseda Národnej rady a schválili sme v prvom čítaní, normálne sme rokovali. Dokonca sme vytvorili ešte viac priestoru na diskusiu o tom pozmeňovacom návrhu, takže keď ste povedali, že poslanci nemali čas sa oboznámiť s pozmeňovákom, tiež to nebola pravda. Vyzvali ste ma viacerí, aby sme pozmeňovák, ktorý ideme predložiť, hoci to nebola naša povinnosť, aby sme vám ho dali, doručili sme vám ho dopredu. Je celý mesiac, možno dva mesiace do rokovania v pléne v druhom čítaní, aby ste si ten pozmeňovák naštudovali, pozreli, čiže nič sme, pani poslankyňa, pani podpredsedníčka, nezakrývali . Naopak, vytvorili sme priestor na normálnu diskusiu o tomto pozmeňujúcom návrhu a o tomto návrhu zákona. Takže, pani podpredsedníčka, prosím vás, viete, že to tak nebolo, že to bolo normálne, štandardné rokovanie. Na budúce to, čo chcete kritizovať, tak kritizujte to, čo je kritizovateľné, nie to, čo je výmysel.
P. Paška, predseda NR SR: (2008-09-17):
S faktickými poznámkami sa hlásia pani navrhovateľka a pán poslanec Miklós. Končím možnosť prihlásiť sa. Nech sa páči, pani poslankyňa.
Hort, Milan, podpredseda NR SR (2011-03-24):
Ďakujem pekne. Máte právo ešte položiť ešte doplňujúcu. (Reakcia poslanca.) Nie. Ďakujem pekne, pán podpredseda vlády. A teraz budeme odpovedať na ďalšiu otázku, ktorú položila pani poslankyňa Jarmila Tkáčová, ktorá je v sále. A je na ministra životného prostredia Slovenskej republiky Józsefa Nagya. Bolo už avizované, že zo zdravotných dôvodov nie je prítomný a zastupovať ho bude pán minister Uhliarik. Otázka znie: „Vážený pán minister, aké opatrenia prijmete v súvislosti so zdedenými zmluvami, ktoré plytvajú prostriedkami určenými na ochranu životného prostredia?“ Nech sa páči, pán minister.
M. Hort, podpredseda NR SR: (2007-11-28):
Ďalším prihláseným s faktickou poznámkou je pán poslanec Štefan Kužma. Nech sa páči.
P. Frešo, poslanec: (2008-03-27):
To by som rád upozornil, že tento zákon sa naozaj vždy ťažko novelizuje, pretože tých bočných úmyslov alebo rôznych predstáv je tam vždy veľa. Čiže možno je to jedna z takých viac unikátnych šancí, ako urobiť niečo viac pre občana, pre jeho informovanosť aj zoči-voči tomu, že dnes sme v dobe, kedy naozaj je tých informácií stále viacej. Je tu aj prebytok informácií, a preto aj priame informácie od inštitúcií, ktoré vlastne sú svojím spôsobom autorizované, sú na vyžiadanie, majú veľmi hlboký zmysel pre poznanie ľudí. Šetrí im to v mnohom prípade čas, v mnohom prípade rôzne dohady, ktoré sa dajú vlastne vysvetliť jednoduchou otázkou, na ktorú príde v zákonom danej lehote odpoveď. Ďakujem pekne.
Matovič, Igor, podpredseda vlády a minister financií SR (2022-12-06):
Prepáčte, budem stručný. Všetci, myslím, že vieme, o čom sa rozprávame. Ja iba chcem zopakovať, že naozaj v dobrom, nie je to žiadna zlomyseľnosť. Tento návrh, prelomili sme de facto tabu. Dvadsať rokov na ministerstvo financií aj tie vlády pred nami a poslanci pred nami dobiedzali, znížme DPH pre gastro. Dvadsať rokov to ľudia zodpovední za túto časť daní bránili a nechceli prekročiť rubikon, aby sme do tejto oblasti vstúpili. Čiže naozaj považujte to, že tieto tri mesiace, že je naozaj, úprimne maximum možného. Zároveň v situácii, že všetci v tejto sále vieme, že nemáme schválený rozpočet. Viete, že tu máme menšinu. Viete, že reálne nám hrozí rozpočtové provizórium, tak skúsme sa uspokojiť aspoň s touto nohou vo dveroch, uvidíme, čo to urobí. A keď ste tu niektorí také odhady, neviem, tuším Marián Viskupič dával, že pre gastro je to približne 15 % z celoročných tržieb ten prvý kvartál. Je to 22 % tržieb. Nie je to, nie je to štvrtina a je to približne 22 % tržieb. Čiže aj 22 % z celoročných tržieb pomôže, dokopy to môže byť niekde podľa nášho odhadu okolo 25 mil. eur pomoci voči gastru, nepredpokladáme, že v gastre na tie tri mesiace znížia ceny. Neznížia. Čiže zostane to de facto v kase prevádzkovateľov reštaurácií. Urobme tento ústretový krok spolu. V prípade, ak by naozaj prešiel ten návrh, ja ho musím stiahnuť vzhľadom na to, že nemáme istotu štátneho rozpočtu, musím stiahnuť celý návrh, bude to škoda. Možno budete mať niekto pocit, že dobre, tak Boris Kollár nebude mať na vleky, ale aj to bola trápna naozaj debata, lebo je to 1 100 športovísk, nie je to podľa mňa vhodné, aby sme takto, v takomto duchu kvôli tomu, že jeden z nás, sa ho to dotýka, tak potrestáme 1 099 ostatných. Je to v tejto chvíli, ako som povedal, maximum možného, poďme spolu tento dobrý, ústretový krok urobiť, keď sa nám to prejaví, že budeme vidieť, že sa priznáva viacej tržieb, poďme do toho sa baviť o tom, jak predĺžime, a dupľom keď budeme mať pôdu pod nohami a budeme vedieť, že sme schválili rozpočet. Teraz sme vo veľkej neistote, urobiť dodatočnú stomiliónovú sekeru by bolo vážne v rozpore aj s tým, čo vy tvrdíte, kolegovia z SaS. Takže poprosím vás, ja viem, že je to ťažké nehlasovať za svoj vlastný pozmeňovák, ale keď prejde a v tejto sále možno je väčšina ľudí, ktorí ho chcú podporiť, ak prejde, ja musím stiahnuť celý zákon a v prvom kvartáli nebude žiadna pomoc. Je to škoda, aby sme okradli tie reštaurácie o 25 mil. eur pomoci, ktorú môžu takto dostať. Športoviská plus-mínus päť-šesť miliónov to vychádza. Ďakujem pekne.
Šmilňák, Martin, poslanec NR SR (2023-12-14):
Vážený pán kolega Szalay, tak ja som si so záujmom vypočul celé vaše vystúpenie, snažil som sa neupadnúť do letargie, ale zaujalo ma to, čo ste hovorili o čakacích lehotách, že či teda to naliatie miliónov do zdravotníctva, či pomôže s čakacími lehotami a že či bežný človek bude čakať menej ako tri-štyri mesiace na špecialistu, a potom ste sa zároveň pri špecialistoch venovali elektronickým časenkám a spomenuli ste, že nie, nie sme na to pripravení. Jednak nie sú na to pripravení špecialisti a je veľmi otázne, či všetci ľudia si dovolia, alebo sú schopní hlavne tí starší objednať si lekára elektronickou časenkou. Pred chvíľkou sme tu mali pani, pani Dolinkovú, pani ministerku, ktorá v zrýchlenom konaní požiadala o odklad niektorých lehôt, pretože na to isté skupiny nie sú pripravené, a táto vláda veľmi rýchlo a bez diskusie s kompetentnými, teda so špecialistami a potom aj s pacientmi zavádza také veci, ktoré, ktoré tú dostupnosť lekárskej starostlivosti ešte niektorým skupinám sťažia. A ako ste povedali, ani špecialisti na to nie sú pripravení. O čom to svedčí? No svedčí to tom, že táto kompetenc... teda konsolidácia a tieto opatrenia boli šité veľmi horúcou a nekompetentnou ihlou, to nehovoríme iba my, to tvrdí medzinárodná ratingová agentúra Fitch, ktorá, ktorá posúdila naše verejné financie a takisto mieru našej konsolidácie a zrušila nám rating. A ešte by som v závere dodal, pán Szalay, že, že vyzdvihujem, že ste v pozmeňovákoch sa dotkli aj zákona č. 139/19 Z. z. a neopomenuli ste zákon č. 310/219... (Prerušenie vystúpenia časomerom.)
M. Číž, podpredseda NR SR: (2008-10-29):
(Hlasovanie). 137 prítomných, 60 za, 66 proti, 11 sa zdržalo. Tieto návrhy sme neschválili.
Hrnčiar, Andrej, podpredseda NR SR (2016-04-26):
Pán poslanec Kollár.
Žitňanská, Jana, poslankyňa NR SR (2011-03-29):
Ďakujem pekne, pán predseda, ja by som reagovala na pána poslanca Matoviča. Naozaj si myslím, že táto iniciatíva je opodstatnená. Hovorí sa, že jedenkrát vidieť je ako stokrát počuť. Jedenkrát zažiť je ešte viac. Ja som žila v Alžírsku šesť rokov, kde počas tých šiestich rokov som mala možnosť aj osobne zažiť niektoré, niektoré útoky na predstaviteľov alebo zástupcov kresťanstva. Dodnes si pamätám na štyroch rehoľníkov, bratov misionárov, bielych otcov, ktorých rozstrieľali príslušníci islamskej ozbrojenej skupiny len preto, že boli kresťania. Pamätám si na tváre a na miesto, kde žili siedmi misionári trapisti, ktorých uniesli tiež predstavitelia tejto ozbrojenej islamskej skupiny a po dvoch mesiacoch ich popravili, našli sa ich hlavy. Pamätám si na biskupa, ktorého tiež zastrelili na ulici. Pamätám si na ďalších rehoľníkov, ktorých zastrelili. Pamätám si aj na to, ako počas omše hádzali kamene do dverí na kostole. Pamätám si, ako vošli štyria bradatí muži počas omše do kostola a my sme tŕpli, lebo sme nevedeli, čo bude, nakoniec sa ukázalo, že sú to Kopti. Ale pamätám si to ako dieťa, že naozaj to neboli ľahké časy. Čiže túto rezolúciu ja beriem aj ako podporu a spomienku na týchto ľudí, ktorých som osobne poznala. Ďakujem.
Madej, Róbert, poslanec NR SR (2011-06-01):
Veľmi pekne ďakujem., pán predsedajúci, veľmi pekne ďakujem, lebo ste mi ešte k tomuto dopomohli, aby som sa mohol vyjadriť, čo sa týka spôsobu hlasovania. Sklamem, ale veľmi pekne prosím o hlasovanie o každom jednotlivom bode zvlášť, to znamená osobitne každý jeden pozmeňovací návrh. Súčasne by som sa rád vyjadril k bodom zo spoločnej správy, nakoľko tieto body, ktoré som predložil v pléne, kolidujú s bodmi zo spoločnej správy. Preto by som poprosil vyňať na osobitné hlasovanie a aby som to zjednodušil, poviem to v negatívnom vymedzení, prosím vyňať na osobitné hlasovanie všetky body, okrem bodov 7, 14 a 19, o ktorých, prosím, aby zostalo spoločné hlasovanie. Ďakujem veľmi pekne.
Schlosár, Rastislav, poslanec NR SR (2021-06-15):
Pán minister Mikulec, vy ste v podstate taký jeden obyčajný profesionálny agent. Stačí sa pozreť, stačí sa pozreť na váš životopis. Dlhé roky ste pôsobili ako agent Vojenskej spravodajskej služby, dotiahli ste to až na riaditeľa tejto služby. V 2003. roku ste sa zúčastnili nejakého orientačného kurzu NATO v Nemecku, potom ste pôsobili ako styčný dôstojník na leteckej základni v americkom MacDill na Floride. Pôsobili ste ako analytik Vojenského štábu Rady Európskej únie v Bruseli. No a naozaj toto keď si pozreme všetko vo vašom životopise, tak človek nadobudne taký pocit, že ste v podstate agent z povolania. No aj mňa by naozaj zaujímalo, pre akú službu pracujete teraz. Pre koho robíte teraz styčného dôstojníka, pre koho robíte teraz analytika, koho agent ste teraz? Pretože potom naozaj všetko, čo tu hovoríte, všetko, čo robíte ako minister, tak otázka znie, či to nie je len nejaká spravodajská hra. Spravodajská hra niekoho, komu vy ako minister, ale vôbec aj vy ako vaša vláda slúžite. A určite to nie sú ľudia zo Slovenska, určite to nie sú, nie sú Slováci. A pozrime sa teraz len tak v skratke na to vaše ministrovanie. Vám nerobilo problém posielať vodné delo na ľudí, ktorí protestovali proti tým vašim totalitným opatreniam. Nerobilo vám problém vytvárať vyslovene zo Slovenska policajný štát pod zámienkou COVID-u-19. A neviem si predstaviť, čo príde teraz na jeseň, keď príde nejaký štvrtá, piata, šiesta vlna, čo si vymyslíte, aké opatrenia potom. Takisto vám nerobilo problém pokračovať v praktikách svojich predchodcov prenasledovaním ľudí len za verejné vyjadrovanie svojich názorov na jednej strane, ale na druhej strane nie ste schopný ochrániť, opäť tak ako vaši predchodcovia, slušných ľudí pred výčinmi neprispôsobivých asociálov, pred neprispôsobivých osadníkov. Toľko teda vaše ministrovanie a tá vaša, to vaše pomáhať a chráni.
Sulík, Richard, predseda NR SR (2011-06-30):
Prosím vás, máte procedurálny návrh, pán poslanec?
Kollár, Boris, predseda NR SR (2022-06-28):
Prosím, prezentujme sa a hlasujeme. (Hlasovanie.) Prítomných 142 poslancov, za 56, proti 84, zdržali sa 2. (Potlesk.) Konštatujem, že Národná rada nevyslovila nedôveru členovi vlády Slovenskej republiky Richardovi Sulíkovi, poverenému riadením ministerstva hospodárstva. Pristúpime k hlasovaniu o bode 59 schváleného programu, ktorým je druhé čítanie o vládnom návrhu zákona, ktorým sa mení a dopĺňa zákon č. 64/2019 Z. z. o sprístupňovaní strelných zbraní a streliva na civilné použitie na trhu, tlač 966. Dávam slovo spoločnému spravodajcovi z výboru pre hospodárske záležitosti poslancovi Radovanovi Kazdovi, aby hlasovanie uvádzal. Nech sa páči, máte slovo, pán poslanec. (Hlasovanie o vládnom návrhu zákona, ktorým sa mení a dopĺňa zákon č. 64/2019 Z. z. o sprístupňovaní strelných zbraní a streliva na civilné použitie na trhu v znení zákona č. 376/2019 Z. z. a ktorým sa menia a dopĺňajú niektoré zákony , tlač 966.)
P. Pelegrini, poslanec: (2009-10-29):
A čo sa týka toho, čo si naznačil vo svojej faktickej poznámke, to naozaj ja teraz neriešim ani sa nebudem tým zaoberať, to musí zodpovedať pán minister. Ďakujem.
Laššáková, Jana, podpredsedníčka NR SR (2014-01-29):
Ďakujem pekne. Pán poslanec Matovič, nech sa páči.
Šeliga, Juraj, podpredseda NR SR (2020-07-09):
Ďakujem. Otváram rozpravu, do ktorej som takisto nedostal žiadnu písomnú prihlášku. Chcem sa spýtať, či sa chce niekto prihlásiť ústne. Nie, tak vyhlasujem rozpravu za skončenú a prerušujem rokovanie o tomto bode. A ako ďalší bod pristúpime k rokovaniu k návrhu na voľbu predsedu Osobitného kontrolného výboru Národnej rady Slovenskej republiky na kontrolu činnosti Vojenského spravodajca, pardon, Vojenského spravodajstva. Návrh je uverejnený ako tlač 163. Poprosím pána poslanca Beluského, aby tento návrh uviedol. (Rokovanie o návrhu na voľbu predsedu Osobitného kontrolného výboru Národnej rady Slovenskej republiky na kontrolu činnosti Vojenského spravodajstva , tlač 163 – nová voľba)
Pročko, Jozef, poslanec NR SR (2024-01-26):
Ďakujem veľmi pekne. V úvode hneď začnem tým, čo je veľmi dôležité povedať k tomuto Trestnému zákonu, a to je to, kto je jeden z najzodpovednejších za to, že tento zákon idú prijať. Je to Peter Pellegrini. Ak si pamätáte, pred tromi rokmi Peter Pellegrini odišiel od Roberta Fica s tým, že nechce mať nič s ním spoločné. Už vtedy pripravovali túto kulehu a toto odporné, nechutné klamstvo, pretože už vtedy si Fico uvedomil, že stráca, že ľudia vidia, čo to je zač, že ľudia vidia, ako sa tu kradlo, že ľudia počuli nahrávku Počiatek, Trnka, kde Počiatek povedal, že Fico ukradol dve miliardy so Slotom. Počiatek potvrdil, že SMER kradol a kradne. Už sám Počiatek. Peter Pellegrini, podržtaška a sluha mafie, zákerný, podotýkam zákerný a vysvetlím prečo, tento človek povedal: Odchádzam od Fica. Tesne pred voľbami ste počúvali jeho vyhlásenia, ako nič nechce mať spoločné s Ficom. A ľudia, ktorí nemajú radi Fica, ale majú také to sociálno-demokratické cítenie, ako napríklad pani poslankyňa, vy máte sociálno-demokratické cítenie? Ja ho mám tiež, preto mám 35 rokov neziskovú organizáciu, preto pomáham. Tak títo ľudia uverili, že Pellegrini si nesadne do vlády s Ficom, ako to povedal. Tento zákerný klamár povedal, že nechce mať nič spoločné s Ficom! Pred voľbami to povedal. Viete, prečo to povedal? Pretože Fico veľmi dobre vedel, že táto jeho podržtaška, tento jeho sluha, keď od neho akože odíde a budú sa tváriť, že sa nemajú radi, tak slušní ľudia uveria tomuto zákernému človeku, pretože len zákerný človek môže klamať. A klamal. Klamal 17. 9., keď občanom povedal, že nebude kandidovať za prezidenta, že jeho česť, jeho srdce a jeho presvedčenie mu to nedovolia. Čo to je za človeka, ktorý povie, že jeho česť, jeho česť mu to nedovolí a o štyri mesiace... (Prerušenie vystúpenia predsedajúcim.)
Fico, Robert, poslanec NR SR (2021-12-09):
Pán predseda, aby nedošlo potom k nejakým nedorozumeniam. Návrh, o ktorom sme teraz pred chvíľkou hlasovali, bol podaný v súlade s ústavným zákonom o spolupráci Národnej rady a vlády v európskych záležitostiach. Ide o stanovisko Slovenskej republiky k významným európskym záležitostiam. Len chcem pripomenúť, že ak Národná rada neprerokuje tento návrh do dvoch týždňov, platí to, čo je napísané v tom návrhu. To je ústavný zákon. Dúfam, že ho potom budete rešpektovať. Nič iné, len aby bolo úplne jasné, a hovorím to, aby to bolo v zázname. Ďakujem pekne.
Pellegrini, Peter, predseda NR SR (2015-11-26):
Ďakujem pekne. Dávam teraz slovo pánovi poslancovi Abrhanovi, aby informoval, lebo ho určil gestorský výbor pre kultúru a médiá. Nech sa páči.
Horváth, Zoltán, poslanec NR SR (2010-09-09):
Ďakujem za slovo. Prosím, najprv dajte hlasovať o tom, aby sa odvolanie a voľba konali verejným hlasovaním a aby sa jedným hlasovaním odvolali a ďalším hlasovaním zvolili členovia Dozornej rady Sociálnej poisťovne. Prosím, dajte hlasovať.
Danko, Andrej, podpredseda NR SR (2024-04-23):
Ďakujem. Dávam slovo spoločnému spravodajcovi z výboru pre kultúru a médiá poslancovi Mažgútovi, aby informoval Národnú radu o výsledku rokovania výborov o tomto návrhu zákona, aby odôvodnil návrh a stanovisko gestorského výboru.
Bugár, Béla, podpredseda NR SR (2016-09-12):
Ďakujem pekne. Otváram rozpravu o tomto bode programu. Pýtam sa, či sa hlási niekto ústne do rozpravy, nakoľko nemám žiadnu písomnú prihlášku. Nie je to tak. Vyhlasujem rozpravu (reakcia z pléna), pani poslankyňa Zemanová ako jediná. Končím možnosť sa prihlásiť ústne do rozpravy. Nech sa páči, pani poslankyňa, máte slovo.
Mezenská, Helena, poslankyňa NR SR (2012-12-14):
Takže... Áno. Budem hovoriť za občanov. Pretože jedni privatizovali a na úkor občanov a druhí, ktorí to kritizovali, dnes pašujú do tohto parlamentu Gorilu. Ešte raz zdôrazňujem, zastavte to. Stiahnite zákon. Škoda zbytočných slov, pán poslanec Hlina. Škoda zbytočných úvah. Veci sú jednoduché. Ak tu dnes máme čistý zákon, ušľachtilý zákon, na ktorom sú stopy Gorily, ja vás výrazne žiadam, jeden, druhý minister, celá vláda a všetci poslanci SMER-u, aby ste tento zákon očistili a vrátili ho do ušľachtilej podoby, do takej, akú si zákon o obnoviteľných zdrojoch zaslúži. Prestáva ma baviť už sledovať to, akým spôsobom tuná uhladení v golierikoch, v kravatách pašujeme a nechávame tento sporný zákon, neuhladzujeme stopy po Gorile. Stiahnite tento lobistický zákon. Vyzývam vás dôrazne. Prvýkrát ste ho stiahli, stiahnite ho i teraz. Prestaňte sa zahrávať s vašimi vlastnými poslancami ako s bábkami!
Jurzyca, Eugen, poslanec NR SR (2016-10-26):
Ďakujem. Veľmi dobre, Ondrej. A súhlasím aj s tvojou podporou návrhu zákona, ktorý predkladá pani Remišová v sále. Mám dve také poznámky. Jedna sa týka toho zverejňovania údajov a zmlúv dozadu. Argument, ktorý zatiaľ neodznel, je, že keby sme mali 20-ročnú históriu zverejňovania zmlúv, tak môžme robiť štatistické časové rady a vidieť, ako sa hýbu ceny cétečiek, čohokoľvek iného. Viem napríklad, že v Spojených štátoch sa ľahko človek dostane k takýmto časovým radom, ktoré sa týkajú miest rôznych profesií. U nás také oficiálne dáta poriadne zverejňované nie sú, a teda sa stáva, že sú diskusie o tom, koho vlastne potrebuje trh práce, či manuálnych pracovníkov, alebo duševných a tak ďalej a tak ďalej. Nemáme tie dáta. To isté platí pre nákup cez verejné obstarávanie. Vedeli by sme lepšie rozhodovať, keby sme tie dlhodobé dáta mali. Druhá poznámka sa týka toho, že postupne mám pocit, že už v niektorých zákonoch, ktoré výborne, že zvyšujú transparentnosť, ale ako by sme už troška narážali na to, že niektoré už prinášajú aj viac byrokracie, tak len hovorím, že dávajme pozor, no. Ďakujem pekne.
Danko, Andrej, predseda NR SR (2019-10-28):
O návrhu spoločného spravodajcu dávam hlasovať. (Hlasovanie.) Prítomných 133, za 73, proti 27, zdržalo sa 32, nehlasoval 1 poslanec. Konštatujem, že sme návrh schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, uzatváram možnosť prihlásenia. Vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčania gestorského výboru.
Jasaň, Viliam, poslanec NR SR (2013-10-22):
Ďakujem pekne. Ja sa dotknem tej časti, kde pán kolega hovoril a oslovoval: „Vážení občania.“ Vážení občania, ja som ochotný, resp. ja diskutujem a ochotný som naďalej diskutovať s každým, kto má iný názor, než mám ja. Nebojím sa toho. Sila argumentov vždy, takmer, takmer vždy, vyhrá. Ale zásadne odmietam a nebudem diskutovať s tým, kto ma uráža. Ďakujem pekne.
Kéry, Marián, poslanec NR SR (2023-10-25):
Sľubujem. (Potlesk.)
T. Cabaj, podpredseda NR SR: (2009-12-02):
Otváram rozpravu. Konštatujem, že do rozpravy som dostal písomnú prihlášku za klub SDKÚ – DS pána predsedu výboru Viliama Novotného a písomnú prihlášku pána poslanca Gábora Gála. Títo dvaja sú prihlásení písomne. Takže, nech sa páči, pán predseda výboru, máte slovo v rozprave.
K. Sárközy, poslankyňa: (2008-10-29):
No, moja otázka je, kto nesúhlasí? Pretože ešte raz zdôrazňujem, tento návrh zákona predkladá vláda. Vy hovoríte ako poslanec v mene koho? Ako poslanec nesúhlasíte a hovoríte to v mene vašich kolegov za klub alebo v mene koho? Pretože ešte stále hovorím, že prerokovávame vládny návrh zákona a, pán poslanec, ja by som sa vás rada spýtala a bola by som rada, keby ste mi na to vedeli odpovedať. Kedy bude mať tá pracovná skupina, ktorá vznikla na ministerstve práce, sociálnych vecí a rodiny výsledky, myslím teraz na tú pracovnú skupinu, ktorá má odpojiť minimálnu mzdu od vymeriavacieho základu. Ďakujem pekne.
Žiak, Miroslav, poslanec NR SR (2021-06-16):
Povedal to, bol to, bol to verný sused a obhajca Marian Kočner, ktorý to vyjadril aj v Threeme. (Reakcia z pléna.) Pán Galis, máte faktickú, prihláste sa faktickou, môžte reagovať. No veď máme, sme fair play, ste bývalý futbalista, tak, prosím vás, neskáčte mi do reči, dobre? Viete čo, nazývať takýchto ľudí politickými väzňami môžu len bezškrupulózni klamári a cynici Robert Fico a jeho sluha Peter Pellegrini. Rúca sa im svet, a tak sú schopní všetkého. Politickými väzňami boli, skutočnými politickými väzňami boli Krčméry, Jukl, Rudolf Dobiáš, a nie Jankovská a Kičura. Skutočnými obeťami dvanásť rokov vládnutia strany SMER sú Ján Kuciak a Martina Kušnírová, nie Kočner a Zsuzsová. Nevhodným ministrom bol klamár a podvodník Kaliňák, ktorý dal stíhať prokurátora Špirka, ktorý mal toľko odvahy a dokázal sa postaviť Strapatému. Hlavou gangu, ako bolo včera ministrom financií, capo di capo tutti (capo di tutti capi, pozn. red.) povedané, bol Robert Fico a Peter Pellegrini, nie Matovič, Heger alebo Mikulec. Viete, zdochýnajúci kôň najviac kope a pravda zostane pravdou, že Slovensko si zaslúži konečne spravodlivosť. A ja si myslím, že Roman Mikulec, aj keď nie je dokonalý vo svojej veci, očistil políciu a rozviazal im ruky, tak ako sa tu SMER snažil rozväzovať ruky dvanásť rokov a vieme, ako to, všetci, dopadlo. Ďakujem veľmi pekne. Pán minister Roman Mikulec má moju plnú podporu a ja verím, že to so Slovenskom dopadne dobre. Ďakujem veľmi pekne. (Potlesk.)
Kolesár, Juraj, poslanec NR SR (2018-12-05):
Vážený pán predsedajúci, vážené panie poslankyne, vážení páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre kultúru a médiá. Za gestorský výbor navrhujem Výbor Národnej rady Slovenskej republiky pre kultúru a médiá. Odporúčam, aby výbory predmetný návrh zákona prerokovali do 25. januára 2019 a gestorský výbor do 29. januára 2019. Vážený pán predsedajúci, skončil som, prosím, otvorte rozpravu.
Zmajkovičová, Renáta, podpredsedníčka NR SR (2012-07-24):
Teraz vystúpi v rozprave pán poslanec Vašečka. Nech sa páči, máte slovo. Pripraví sa pán poslanec Poliačik.
J. Podmanický, poslanec: (2007-06-26):
Ak by sme to mali riešiť právne čisto, tak mali by sme zasiahnuť do Ústavy Slovenskej republiky, aby sme priamo tam popri obci upravili aj názov župy, prípadne určité riešenie by bolo aj nový zákon tak, aby sme dostali do názvu zákona už tento termín. V súčasnosti máme v názve zákona pojem samosprávny kraj, takže celkom tento pojem nemôžeme vylúčiť a nahradiť ho pojmom župa. Takže to sú, by som povedal, tie právne a faktické problémy, ktoré neumožňujú tento návrh akceptovať, ale súhlasím s tým, že mala by sa viesť o tom diskusia a ten názov župa je správny a zavedie, ak sa ho v budúcnosti podarí prijať právne čistým spôsobom, tak zavedie poriadok do terminológie. Ďakujem pekne.
Hrušovský, Pavol, podpredseda NR SR (2010-10-12):
S faktickými poznámkami na vystúpenie pána poslanca dvaja páni poslanci. Nech sa páči, pán poslanec Stanko.
Hraško, Igor, poslanec NR SR (2015-02-04):
Ja sa zatiaľ vyjadrujem slušne, pani predsedajúca, ak chcete, ja mu to poviem aj osobne potom neslušnejšie, ale zatiaľ sa vyjadrujem slušne.
Pellegrini, Peter, predseda NR SR (2015-11-19):
Ďakujem pekne. Pán poslanec, máte doplňujúcu otázku? Nech sa páči, pán poslanec Bobík.
Števulová, Zuzana, poslankyňa NR SR (2023-12-14):
Ďakujem za slovo. Pán Galko, ja tiež chcem oceniť, že ste si s tým dali takú prácu, a osobitne... (Ruch v sále.) Kolegovia, prosím vás, na druhej strane miestnosti... A hlavne teda včera som tu hovorila o tom, že sa tam zvyšujú napríklad tie poplatky za uzavretie manželstva medzi štátnymi občanmi Slovenskej republiky pred matričným úradom, v ktorého obvode nemá ani jeden zo snúbencov trvalý pobyt, z 20 eur na 30, teda o 50 %, alebo uzavretie manželstva mimo úradne určenej miestnosti, alebo uzavretie manželstva s cudzincom, alebo napr. zmena hanlivého mena a priezviska, kde tiež je o 33 % nárast, tak som veľmi rada, že ste sa rozhodli toto zvrátiť. A tiež si myslím, že možno ste mali vo svojom pozmeňujúcom návrhu trochu aj popremýšľať nad niektorými poplatkami, ktoré sa možno mohli aj, aj znížiť oproti tomu, čo je teraz, však len za také napríklad udelenie štátneho občianstva by sme mohli popremýšľať, že či teda tých 700 eur nie je príliš veľa, resp. rôzne žiadosti o pobyt, ktoré sa dnes až o 50 % navyšujú. Máme tu napríklad takmer 50-pecentné navýšenie žiadosti o prechodné pobyty za účelom zamestnania, podnikania, alebo teda zlúčenia rodiny, kde, keď zároveň táto vláda chce lákať sem pracovnú silu a vysokokvalifikovaných zamestnancov, to bude trochu problém. Modrá karta sa nám výrazne zvyšuje, pričom modrá karta má byť práve ten vlastne nástroj Európskej únie na lákanie vysokokvalifikovaných zamestnancov, čiže tam by skôr vláda mohla ísť opačným smerom. Ale tak dobre, že to aspoň vypúšťate. Ďakujem.
Zelník, Štefan, poslanec NR SR (2010-12-09):
Ďakujem pekne. Som presvedčený, že pán kolega Rafaj vo svojom, aj keď dlhom prejave hovoril o faktoch a argumentoch, ktoré by mali zaujať každého a každý by sa mal nad tým zamyslieť. To, že táto novela vychádza zo snáh strany MOST – HÍD  je  úplne  jasné.  Pri  svojom  vzniku strana MOST – HÍD deklarovala jasne, že už zo svojho názvu vyplýva, že chce stavať mosty. Myslím, že mnohých ľudí to ovplyvnilo, lebo ľudia majú radi spoluprácu, spolunažívanie. Fakt je však úplne iný a tu sme svedkom v praxi, keď sa predkladá zákon, ktorý má spôsobiť ešte väčšiu jazykovú bariéru na zmiešaných územiach. Nerozumiem tomu, prečo práve v tejto dobe sa zaoberáme touto novelou zákona, ktorá spôsobí, aby si ľudia dolu na juhu menej a menej rozumeli. Pán minister, vy ako predkladateľ boli ste skvelý moderátor a mali ste svoju obrovskú popularitu a úctu. Stojí vám tento post za to, aby ste takýto zákon predkladali vy? Vždy ste sa snažili byť pri reláciách objektívny. Tie argumenty, ktoré predniesol pán kolega Rafaj, ešte stále je čas na to, aby ste sa nad tým zamysleli a poopravili niektoré paragrafové znenia. Ďakujem.
Hreha, Štefan, poslanec NR SR (2013-05-28):
Ďakujem. Vážený pán predsedajúci, dovoľte mi, aby som ako určený spravodajca predniesol správu Výboru Národnej rady pre financie a rozpočet o prerokovaní Správy o výsledku kontrolnej činnosti Najvyššieho kontrolného úradu Slovenskej republiky za rok 2012. Správu o výsledku kontrolnej činnosti Najvyššieho kontrolného úradu rozhodnutím č. 424 z 26. marca 2013 pridelil predseda Národnej rady výboru pre financie a rozpočet. Ako gestorský výbor predseda Národnej rady určil výbor pre financie a rozpočet, ktorý pripraví správu o výsledku prerokovania uvedeného materiálu vo výbore a návrh na uznesenie Národnej rady. Uvedenú správu prerokoval výbor pre financie a rozpočet uznesením č. 155 z 9. mája 2013 a výbor odporučil Správu o výsledku kontrolnej činnosti Najvyššieho kontrolného úradu Slovenskej republiky za rok 2012 zobrať na vedomie. Výbor pre financie a rozpočet ako gestorský výbor uznesením č. 162 z 13. mája 2013 schválil správu výboru Národnej rady k správe o výsledkoch kontrolnej činnosti Najvyššieho kontrolného úradu. Návrh na uznesenie Národnej rady je prílohou tejto správy. Ďakujem, pán predsedajúci, skončil som, otvorte rozpravu, prosím.
Ľ. Kaník, minister práce, sociálnych vecí a rodiny SR: (2004-06-29):
Táto úloha ukladala ministerstvu práce, sociálnych vecí a rodiny v spolupráci so zainteresovanými rezortmi predložiť správu o súčasnom stave sociálno-ekonomickej úrovne v jednotlivých regiónoch Slovenska a o pripravovaných opatreniach na odstraňovanie sociálno-ekonomických rozdielov. Predložený materiál analyzuje stav jednotlivých regiónov z hľadiska rôznych ukazovateľov a predkladá prehľad už uplatňovaných, ako aj pripravovaných opatrení na elimináciu regionálnych rozdielov. Podklady k predloženej správe boli spracované za spolupráce ďalších rezortov, ministerstva hospodárstva, ministerstva dopravy, ministerstva životného prostredia a ministerstva financií. Medzi základné ukazovatele sociálno-ekonomickej situácie obyvateľstva v jednotlivých regiónoch sme zvolili HDP na obyvateľa v príslušnom regióne, ako aj ukazovatele trhu práce. Opatrenia smerujúce k vyrovnávaniu rozdielov medzi jednotlivými regiónmi Slovenska možno rozdeliť do 4 zásadných oblastí. A to je rozvoj infraštruktúry, realizácia sociálno-ekonomických programov, podpora mobility a fiškálna decentralizácia, ktorých napĺňanie je rozpracované v rámci predloženého materiálu. Ďakujem za pozornosť, pán predseda, skončil som.
Bugár, Béla, podpredseda NR SR (2011-05-20):
Ďakujem, pán predseda. Otváram rozpravu a pýtam sa, či sa hlási do rozpravy niekto z prítomných poslancov. Konštatujem, že nie je to tak, preto vyhlasujem rozpravu za skončenú a prerušujem rokovanie o tomto bode programu. Budeme pokračovať Správou o stave vysielania v Slovenskej republike a o činnosti Rady pre vysielanie a retransmisiu za rok 2010 , tlač 304. Prosím predsedu Rady pre vysielanie a retransmisiu Miloša Mistríka, aby správu uviedol.
P. Hrušovský, podpredseda NR SR: (2001-12-06):
Nech sa páči pán poslanec Šagát. T. Šagát, poslanec: Ďakujem za slovo vážený, pán predsedajúci. Vážená pani ministerka, vážení páni poslanci, pani poslankyne, vážení hostia, dovoľte mi, aby som sa jednou vetou stotožnil s tým, čo uviedol pán poslanec Finďo a v nasledujúcich niekoľkých vetách predniesol pozmeňujúci návrh, ktorý je ako alternatíva, pokiaľ by sme neuspeli s tým, čo predniesol pán poslanec Finďo. Tento návrh poslanecký je vypracovaný po dohode s ministerstvom financií a ministerstvom práce. 1. V § 6 sa suma 2 700 Sk nahrádza sumou 2 750 Sk. 2. V § 8 písm. a) sa suma 2 700 Sk nahrádza sumou 3 540 Sk. 3. V prílohe č. 6 a) v kapitole Ministerstva zdravotníctva Slovenskej republiky sa položka štátom platené poistné na zdravotné poistenie za určené kategórie osôb v sume 14 mld. 961 mil. 549 tisíc zvyšuje o 300 mil. Sk na sumu 15 mld. 261 mil. 549 tisíc korún, b) v kapitole Ministerstva práce, sociálnych vecí a rodiny SR sa suma 904 mil. korún znižuje o 300 mil. Sk na sumu 604 mil. korún s účelovým určením na nástroje, na aktívnu politiku zamestnanosti. Uvedené zmeny je potrebné premietnuť do ostatných príloh k zákonu. Ďakujem za pozornosť.
Pellegrini, Peter, predseda NR SR (2023-12-07):
Prosím, prezentujme sa a hlasujme o tom, že tento vládny návrh zákona prerokujeme v druhom čítaní. (Hlasovanie.) Prítomných 137 poslancov, za 87, proti boli 4, zdržali sa 44, nehlasovali 2 poslanci. Konštatujem, že sme posunuli návrh zákona do druhého čítania . Pán spravodajca, pokračujeme.
Hrnčiar, Andrej, podpredseda NR SR (2019-11-27):
Vyhlasujem všeobecnú rozpravu za skončenú. Záverečné slovo, pán minister, nech sa páči.
Dostál, Ondrej, poslanec NR SR (2016-10-27):
Chcel by som vyjadriť poľutovanie, že tu v tejto chvíli nie je predseda Národnej rady pán Danko, ktorý presadil novelu rokovacieho poriadku s odôvodnením, že chce, aby tento parlament mal nejakú úroveň, aby sme sa nemuseli zaňho hanbiť. No tie veci, ktoré boli ošetrované v novele rokovacieho poriadku, žiadne takéto problémy nespôsobovali. Mal by tu teraz byť a mal by sa vyjadriť k tomu, čo tu zaznelo a zaznieva, lebo ja sa za slovenský parlament takto zložený a za takýchto poslancov hanbím, hlboko sa za nich hanbím. Môžeme ľudí kritizovať a nielen ľudí v tejto, v tejto rokovacej sále, za ich názory, za ich činnosť, aktivity. To je v poriadku. Ak máte potrebu ich urážať, tak ich urážajte. Ale však vy sa tu vyjadrujete o Romane Schlesinger ako o niekom, kto nie je človek. Vy sa o živej ľudskej bytosti vyjadrujete, ako o nejakej veci. Čo si to dovoľujete?!
Heger, Eduard, poslanec NR SR (2018-10-18):
Ďakujem pekne. Eugen, veľmi dobre. Ty si nielenže priniesol hrach, ty si dokonca aj trafil klinček po hlavičke. A napríklad s tými vajciami to bolo veľmi presné, že pri tej potravinovej sebestačnosti si naozaj musíme uvedomiť, kde sa nachádzame a ako funguje vlastne toto prostredie, pretože vajíčka to presne ukázali, že keď bol zrazu nedostatok vajíčok, tak namiesto toho, aby sme my ako Slováci, ktorí sme mali dostatok, mali dostatok, tak zrazu my sme boli tí, ktorí sme mali nedostatok. A teraz si poviete, ako je to možné. No tak veľmi jednoducho, pretože tá vidina toho vyššieho zisku spôsobila to, že tí Slováci to radšej predali tým Nemcom alebo komu ako tým vlastným. No ale toto neovplyvníme opäť, lebo ten výrobca alebo ten, čo to je, predajca, tak on sa rozhodne, komu to predá. A prirodzene, biznis funguje tak, že kde môžete predať lepšie, tam predáte, ak nie ste vyslovene zazmluvnený. Takže to bol jasný príklad, že keď sa bavíme o sebestačnosti, tak musíme aj tento rozmer tu mať na zreteli a musíme tie podmienky nastavovať tak, aby to zafungovalo, aby sa nám nestalo to, že budeme, nám budú len čísielka sedieť, ale príde situácia, lebo my žijeme v otvorenom priestore, v otvorenom európskom priestore a keď aj inde bude nedostatok, ak by bolo iba na Slovensku nedostatok, tak máme dostatok svojím spôsobom. Ale ak bude nedostatok plošne v Európe, tak to vôbec nie je záruka, že sme potravinovo sebestační, lebo to vyvezieme, naši výrobcovia to vyvezú von a my zase budeme pozerať cez prsty. Takže vďaka za vysvetlenie tohto princípu a je to veľmi dôležité pri tejto diskusii. Eugen, vďaka.
Pčolinský, Peter, podpredseda NR SR (2023-01-26):
S faktickou poznámkou pán poslanec Faič.
Jurinová, Erika, podpredsedníčka NR SR (2014-05-28):
Na vaše vystúpenie chce reagovať jeden pán poslanec. Uzatváram možnosť prihlásiť sa s faktickou poznámkou. Nech sa páči, pán poslanec Šebej.
Laššáková, Jana, podpredsedníčka NR SR (2013-01-29):
Na vystúpenie pána poslanca nie sú faktické poznámky. Ďalší prihlásený do rozpravy je pán poslanec Viskupič, ktorý nie je prítomný, stráca poradie. Pani poslankyňa Mezenská, nech sa páči.
Bugár, Béla, podpredseda NR SR (2017-06-13):
Na vystúpenie pána poslanca s faktickými poznámkami dvaja. Končím možnosť sa prihlásiť. Nech sa páči, pán poslanec Petrák.
Ďuriš Nicholsonová, Lucia, podpredsedníčka NR SR (2016-11-25):
Pán minister, neviem, či ste počuli pripomienku pani poslankyne Grausovej. (Reakcia ministra.) Dobre. Toľko odpoveď na vašu pripomienku, pani poslankyňa Grausová. Ďalším prihláseným do rozpravy je pán poslanec Ondrej Dostál, nenachádza sa v miestnosti, pokiaľ vidím, stráca poradie. Ďalším je pán poslanec Petrák. Vzdáva sa slova. Ďalším prihláseným je pán poslanec Budaj, ktorý nie je v rokovacej miestnosti, stráca poradie. Zachráni situáciu pán poslanec Grendel, nech sa páči.
Blanár, Juraj, podpredseda NR SR (2021-03-18):
Pán predsedajúci, nehnevajte sa, ale predsa len ja mám pocit, že je tu nejaký zmätok v tom, čo sme v súčasnosti schválili, a preto by som chcel poprosiť pani poslankyňu Zemanovú, ktorá vlastne navrhla ten, tú zmenu, že sa nebude o jedenástej hlasovať. Navrhla, že sa má zaradiť nový bod, o ktorom sa má rokovať kvôli symbolike, ak som to správne porozumel, a má sa hlasovať po prerokovaní toho bodu zajtra. To znamená, nie je to tak, ako ste to povedali, a mali by sme si naozaj povedať, že ak sa neprerokuje tento bod, ktorý navrhla pani Zemanová a odsúhlasili to koaliční poslanci, do štrnástej hodiny, tak sa bude rokovať aj po štrnástej hodine do ukončenia prerokovania tohto bodu a po ňom sa bude hlasovať. Takto som to ja pochopil. Pani poslankyňa, poprosím vás, aby ste to vysvetlili.
Pellegrini, Peter, predseda NR SR (2015-04-22):
Pán minister, podpredseda vlády, prepáčte, ja by som chcel len využiť príležitosť, máme na balkóne vzácnu návštevu, generálneho prokurátora z Poľskej republiky. Vitajte, pán generálny prokurátor! (Potlesk.) Prepáčte, že som vás vyrušil, ale má pán generálny svoj program a navštívil parlament, tak sme si dovolili ho pozdraviť. Nech sa páči, pokračujte.
Šimečka, Michal, podpredseda NR SR (2024-02-06):
Ďakujem pekne. Pán poslanec Gröhling.
Čaučík, Marián, poslanec NR SR (2024-01-08):
Ďakujem pekne. Skrátené legislatívne konanie sa môže použiť v prípade, keď hrozí porušenie základných ľudských práv, značné hospodárske škody a ohrozenie bezpečnosti. Súhlasím s pánom poslancom Grendelom, ktorý si myslí, že tieto navrhované úpravy, naopak, spôsobia porušenie ľudských práv, hospodárske škody a ohrozenie bezpečnosti, pretože navrhovanými zmenami sa dosiahne, podstatné zníženie trestných sadzieb pri majetkových trestných činoch, hospodárskych trestných činoch a trestných činoch z korupcie, ďalej vypustenie povinného zohľadnenia pomeru priťažujúcich a poľahčujúcich okolností pri ukladaní trestu súdom, úpravou trestnej sadzby trestu odňatia slobody príslušného trestného činu. Navrhovanými zmenami sa ďalej dosiahne odstránenie povinnosti súdu uložiť trest odňatia slobody za trestný čin s hornou hranicou trestnej sadzby prevyšujúcich päť rokov. Zvýšenie hranice trestu odňatia slobody z troch rokov na štyri roky, pri ktorom zákon umožňuje podmienečný odklad výkonu trestu s probačným dohľadom. Prednosť trestu domáceho väzenia pred trestom odňatia slobody so zvýšením maximálnej výšky trestu domáceho väzenia zo štyroch rokov až na päť rokov, najmenej však vo výmere polovice dolnej hranice trestnej sadzby trestu odňatia slobody. Ďalej úprava podmienok premlčania trestného stíhania v prospech páchateľov skrátením lehôt premlčania a podstatným sťažením prerušenia plynutia premlčacej doby. Takže z týchto vecí usudzujem tiež, že vaša téza je správna. Novými, novým návrhom tohto Trestného zákona, Trestného poriadku sa nezabráni hospodárskym škodám, ale naopak, vzniknú.
Laurenčík, Milan, podpredseda NR SR (2022-06-22):
O jedenástej hodine. Ďakujem vám obom a prerušujem rokovanie o tomto bode programu. S procedurálnym návrhom pán poslanec Robert Fico.
Sárközy, Irén, poslankyňa NR SR (2016-11-23):
Ďakujem veľmi pekne, pán predsedajúci. V súlade s § 73 zákona o rokovacom poriadku som bola určená predsedom výboru za spravodajkyňu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbor pre financie a rozpočet a ústavnoprávny výbor. Za gestorský výbor navrhujem výbor pre financie a rozpočet. Zároveň odporúčam, aby výbory uvedený návrh prerokovali do 27. januára 2017 a gestorský výbor do 30. januára 2017. Pán predsedajúci, prosím, otvorte rozpravu k uvedenému návrhu zákona. Ďakujem.
Suja, Miroslav, poslanec NR SR (2020-12-09):
Ďakujem za slovo. Milan, čakal si niečo iné? Jožko je taký istý zbabelec ako Matovič, vezme ovce a ide preč. A nemusel nič ani jesť na obed. Takže keď už ideme takto zoširšia, tak hovorme tak pravdu. (Reakcia z pléna) Reagovať naňho... (Prerušenie vystúpenia predsedajúcim.)
Viskupič, Marián, poslanec NR SR (2023-02-01):
Ďakujem pekne za slovo, pán predsedajúci. Tak ešte raz, vážený pán poverený premiér, kolegynky, kolegovia, som veľmi rád, že konečne riešime problém, na ktorý som dlhodobo upozorňoval, posledne tu v pléne pri rokovaní o rozpočte, keď som sa pána Matoviča, vtedy ešte ministra financií, pýtal, kedy skončí jeho vlastná doba kešu. V mimoriadnej situácii je totiž nastavená, zas pozastavená platnosť zákona o obmedzení platieb v hotovosti, a teda je možné zaplatiť akúkoľvek sumu v hotovosti. No, a teda mimoriadnu situáciu v súvislosti s covidom tu máme v platnosti už vyše tisíc dní. Tisíc dní v kuse. Pre úplnosť, samozrejme, musím povedať, že od 26. 2. 2022 máme vyhlásenú aj ďalšiu mimoriadnu situáciu v súvislosti s vojnou na Ukrajine. V tejto oblasti nemám úplné informácie, ale pocitovo som presvedčený, že po jedenástich mesiacoch by sa už mimoriadna situácia mala, mohla preklopiť do štandardného módu fungovania a tiež by mohla byť teda ukončená. Princípom mimoriadnych situácií by totiž malo byť zvládnutie nejakej novej hrozby, nastavenie systému fungovania štátu a všetkých procesov a následne čo najskoršie zrušenie mimoriadnej situácie a návrat k normálnej situácii v krajine. Čo sa týka covidu, tam som tiež presvedčený, že mala byť alebo malo byť už dávno rozhodnuté o jej ukončení, čo by teda znamenalo v tomto prípade, že situáciu, ktorú riešime týmto návrhom zákona, vlastne by zanikla. Pretože tá, vlastne zanikol by ten dôvod, zanikla by mimoriadna situácia a obnovil by sa vlastne, obnovila by sa platnosť zákona o obmedzení hotovosti. Ale teda dobre, ak máme obidve mimoriadne situácie stále v platnosti, tak si myslím, že, rovnako ako pán premiér, že tu všetci v rokovacej sále, ale aj všetci občania vnímajú, že nie je opodstatnenie, aby mimoriadna situácia zakladala opodstatnenie hotovostných platieb v neobmedzenom rozsahu. Toto totiž jednoznačne treba povedať, že zásadne uľahčuje situáciu podvodníkom alebo podsvetiu. Preto samotnému návrhu zákona, ktorý preruší túto väzbu, vlastne zákona o obmedzení platieb v hotovosti na mimoriadnu situáciu, nie je čo vytýkať okrem teda toho, že neprišiel podstatne skôr. Toto považujem za chybu vtedajšieho ministra financií Igora Matoviča. Už len taký exkurz do minulosti. Toto zlyhanie alebo chybu chcel nahradiť na konci minulého roka pokusom o skrátené legislatívne konanie, čo by bol, samozrejme, ďalší a zasa opačný a zbytočný extrém. Takže následne prevládol zdravý rozum, vláda žiadosť o skrátené legislatívne konanie stiahla, takže dnes rokujeme v štandardnom režime. Ako aj uviedol už pán premiér, návrh zákona v čl. II rieši aj ďalšiu potrebnú zmenu, posun uvedenia centrálneho registra účtov do prevádzky o pol roka neskôr. Záverom, zákon má teda našu podporu, ako som povedal, nie je mu čo vyčítať a budeme hlasovať za jeho posun do druhého čítania. Ďakujem pekne za pozornosť.
Glváč, Martin, podpredseda NR SR (2018-06-21):
Ďakujem. Kým položí doplňujúcu otázku, poprosil by som kľud v sále, pán poslanec Jakab. Nech sa páči, pani poslankyňa.
Laurenčík, Milan, podpredseda NR SR (2021-11-03):
Vážené panie poslankyne, vážení páni poslanci, pokračujeme v popoludňajšom rokovaní deviateho dňa 48. schôdze Národnej rady Slovenskej republiky v prerušenej rozprave v druhom čítaní o návrhu skupiny poslancov na vydanie zákona, ktorým sa mení a dopĺňa zákon č. 543/2002 Z. z. o ochrane prírody a krajiny, tlač 591. Pán poslanec Jaromír Šíbl už zaujal miesto určené pre navrhovateľov, áno, nech sa páči, máme tu teda aj pána spravodajcu. S faktickými poznámkami sú na dopoludňajšie vystúpenie pána poslanca Suju prihlásení desiati páni poslanci. Ako prvý vystúpi pán poslanec Eduard Kočiš, nech sa páči. (Pokračovanie rokovania o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov a ktorým sa menia a dopĺňajú niektoré zákony , tlač 591.)
J. Vaľová, poslankyňa: (2009-04-29):
Výbor Národnej rady Slovenskej republiky pre sociálne veci a bývanie ako gestorský výbor k návrhu poslanca Národnej rady Slovenskej republiky Vladimíra Jánoša na vydanie zákona, ktorým sa mení a dopĺňa zákon č. 98/1987 Zb. o osobitnom príspevku baníkom v znení neskorších predpisov a o zmene a doplnení zákona č. 461/2003 Z. z. o sociálnom poistení v znení neskorších predpisov, je to tlač 920 (ďalej len „gestorský výbor“), podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov túto spoločnú správu výborov Národnej rady Slovenskej republiky. Národná rada Slovenskej republiky uznesením č.1270 z 10. februára 2009 pridelila predmetný návrh zákona na prerokovanie týmto výborom Národnej rady Slovenskej republiky: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre sociálne veci a bývanie, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre hospodársku politiku. Poslanci Národnej rady Slovenskej republiky, ktorí nie sú členmi výborov, ktorým bol návrh  zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona podľa § 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Gestorský výbor na základe stanovísk výborov k uvedenému návrhu zákona vyjadrených v ich uzneseniach uvedených pod bodom III tejto spoločnej správy a v stanoviskách poslancov gestorského výboru vyjadrených v rozprave k tomuto návrhu zákona v súlade s § 79 ods. 4 písm. f) a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky návrh zákona v znení schválených pozmeňujúcich a doplňujúcich návrhov schváliť. Gestorský výbor odporúča o bodoch 1 až 6 uvedených v IV. časti tejto spoločnej správy hlasovať spoločne s návrhom schváliť ich. Gestorský výbor určil spoločného spravodajcu výborov Janu Vaľovú na prerokovanie návrhu zákona v druhom a treťom čítaní v Národnej rade Slovenskej republiky a  informovanie Národnej rady Slovenskej republiky o výsledku rokovania výborov a odôvodniť návrh a stanovisko gestorského výboru, predložiť návrhy podľa § 86 ods. 4, § 84 ods. 2 a § 86 zákona č. 350/1996 Z. z. Spoločná správa výborov Národnej rady Slovenskej republiky o výsledkoch prerokovania návrhu zákona vo výboroch Národnej rady Slovenskej republiky  v druhom čítaní bola schválená uznesením Výboru Národnej rady Slovenskej republiky pre sociálne veci a bývanie č. 245 z 15. apríla 2009. Ďakujem veľmi pekne, pán predsedajúci, skončila som. Môžete otvoriť rozpravu.